Ons ry weer deur die westelike wildskamp, maar vandag is die voels maar skaars. Ons gaan weer na die oostelike gedeelte en waar ons gister baie voels gesien het, is daar werklikwaar vandag niks.
Na ontbyt ry ons oor na Koro Koro om te kyk hoe dit daar lyk. Ons gaan van volgende Woensdag vir 'n week daar kamp. Ons ontmoet die baie vriendelike eienaars, en gaan soek vir ons 'n koelte staanplek wat 'n lekker gras staanplek is en nie te ver van die ablusiegeriewe nie..
Ons laaste dag en ons gaan weer Buffelwatergat toe. Dit is 'n goeie plek om die klien voeltjies af te neem en te bekyk. More ry ons so 10km terug Bela Bela se kant toe om by Koro Koro karavaanpark te gaan uitkamp. Die nag reen dit saggies en alles is die oggend nat. Die fyn blaartjies wat uit die bome val soos die Blou-apies daarbo hardkloop sit alles vas aan die nat seile. Ons kry 'n helper om ons te help opslaan en sommer gou is ons reg om te ry